ኣምባሳደር - ከም ኤምባሲ ክምስረት ከሎ ምናልባት ካብቶም ካልኦት ፍልይ ዘብሎ ነገር ብዘይካ'ቲ ኣብ ኣስመራ ዝነበረ ቤት ፅሕፈት ኤምባሲ ኣብ ዓሰብን ባፅዕን ቆንስላ ኣብያተ ፅሕፈት ነይሮምና። ነዚ ዝምጥን ናይ ሰብ ሓይሊ ምደባ ተገይሩ'ዩ። ብዙሕ ስራሕቲ ስለዝነበረና ብዙሕ ሰራሕተኛ ነይሩና። እቲ ናይ ኤምባሲ ህንፃ ቅድም ክብል 'ማሪናዮ' ዝበሃል ቤት ፅሕፈት ሓይሊ ባሕሪ ኤርትራ ይጥቀመሉ ነይሩ። ደሓር ከኣ ናይ ርእሰ ውሳነ ('ሪፈረንደም') ስራሕቲ ይፍፀመሉ ነይሩ። ብድሕሪ ግዜ እቲ ህንፃ ንዓና ተዋሂቡና። ኣብ መወዳእት ግን ኣብ ጥቓ መዕርፎ ነፈርቲ ኣስመራ ሰፊሕ መሬት ተዋሂቡና ዲዛይን ህንፃ ኣዳሊና ናብ ምህናፅ ኣብ እንኸደሉ ግዜ ናብ ኲናት ተኣትዩ። ቢቢሲ ትግርኛ፡ - ኣብቲ ናይ መወዳእታ ሰዓታት ኤምባሲ ከመይ ተዓፅዩ?
